ישיבת מליאה, כנסת 25, פרוטוקול מספר 104, 2023-10-12 00:00

אמיר אוחנה: חברות וחברי הכנסת, אזרחי ישראל, אני פותח את ישיבת הכנסת היום, יום חמישי כ"ז בתשרי התשפ"ד, 12 באוקטובר 2023

אמיר אוחנה:       לפני שאפתח בדברים, אני מבקש לחדד את ההנחיות למקרה שתישמע התראה של פיקוד העורף

אמיר אוחנה:  כל הנוכחים כאן באולם המליאה יתבקשו לצאת בצורה מסודרת לפרסה, שהיא המרחב המוגן הקרוב, השוהים ביציע העיתונאים יתבקשו לצאת למסדרון חושן הסמוך, ובכל מקרה כולם מתבקשים להישמע להוראות אנשי משמר הכנסת, הם מתורגלים ומכירים היטב את המרחבים המוגנים

אמיר אוחנה:      חברות וחברי הכנסת, מטרתו של הדיון המיוחד הזה היא לנקוט את כל האמצעים – במקרה זה ממשלת אחדות לשעת חירום – כדי להביא לניצחון צה"ל וכוחות הביטחון, לניצחון מדינת ישראל ועם ישראל, המאוחד במאבקו מול ארגוני הטרור, על החושך, הרשע והאכזריות התהומית שהם מביאים איתם

אמיר אוחנה:  מדינת ישראל ספגה את המהלומה הכבדה ביותר בתולדותיה

אמיר אוחנה:  משפחות שלמות נהרסו ושרויות באבל קשה, אחרות בחוסר ידיעה על גורלם של יקיריהן, אחרים פצועים בבתי החולים

אמיר אוחנה:  ביקרתי השבוע חלק מהמשפחות ושמעתי מפי כולן ללא יוצא מהכלל את אותה הדרישה – השמדת האויב; ניצחון מוחלט, כדי שמותם של יקיריהן לא יהיה לשווא

אמיר אוחנה:       אנו כולנו כאומה כואבים יחד, מתאבלים יחד, וכעת נלחמים יחד

אמיר אוחנה:  "לכל זמן ועת לכל חפץ" – אנו יוצאים למלחמה שאיננו יודעים כמה זמן תימשך, אך אנו יודעים בוודאות מוחלטת שהיא חייבת להסתיים בניצחון האור על החושך

אמיר אוחנה:  אין אפשרות אחרת

אמיר אוחנה:       מעבר ליושב במרומים, מעבר לכלי החרב והנשק, מעבר לצבא הטוב בעולם, יש לנו, עדיין יש לנו, זה את זה

אמיר אוחנה:  חטאנו אלה לאלה ביחסים שבינינו

אמיר אוחנה:  עווינו, דיברנו דופי ולשון הרע, כעסנו, ניאצנו, קישינו עורף

אמיר אוחנה:  "לכל זמן ועת לכל חפץ תחת השמים

אמיר אוחנה:  עת ללדת ועת למות, עת לטעת ועת לעקור נטוע

אמיר אוחנה:  עת להרוג ועת לרפוא, עת לפרוץ ועת לבנות

אמיר אוחנה:  עת לבכות ועת לשחוק, עת ספוד ועת רקוד

אמיר אוחנה:  עת להשליך אבנים ועת כנוס אבנים, עת לחבוק ועת לרחק מחבק

אמיר אוחנה:  עת לבקש ועת לאבד, עת לשמור ועת להשליך

אמיר אוחנה:  עת לקרוע ועת לתפור, עת לחשות ועת לדבר

אמיר אוחנה:  עת לאהב ועת לשנא, עת מלחמה ועת שלום"

אמיר אוחנה:        "מי שבירך אבותינו, אברהם יצחק ויעקב, הוא יברך את חיילי צבא ההגנה לישראל ואנשי כוחות הביטחון, העומדים על משמר ארצנו וערי אלוהינו, מגבול הלבנון ועד מדבר מצרים, ומן הים הגדול עד לבוא הערבה ובכל מקום שהם, ביבשה, באוויר ובים

אמיר אוחנה:  ייתן ה' את אויבינו הקמים עלינו ניגפים לפניהם

אמיר אוחנה:  הקדוש ברוך הוא ישמור ויציל את חיילינו מכל צרה וצוקה, ומכל נגע ומחלה, וישלח ברכה והצלחה בכל מעשה ידיהם

אמיר אוחנה:  ידבר שונאינו תחתיהם, ויעטרם בכתר ישועה ובעטרת ניצחון, ויקוים בהם הכתוב 'כי ה' אלהיכם ההלך עמכם להלחם לכם עם איביכם להושיע אתכם'

אמיר אוחנה:  ונאמר אמן"

אמיר אוחנה:      אני מתכבד להזמין את ראש הממשלה לשאת את דבריו

אמיר אוחנה:  הוא סיים זה עתה את הדיון בוועדת החוץ והביטחון והוא בדרכו לכאן

אמיר אוחנה:  נמתין דקה קלה עד להגעתו

אמיר אוחנה:       אני מבין שראש הממשלה בשעה זו מקבל עדכון ביטחוני, והוא מייד יעלה

אמיר אוחנה:  אתה יודע להגיד לי כמה זמן? אם צריך, נצא להפסקה ונחזור

אמיר אוחנה:  חמש דקות?     חברות וחברי הכנסת, נמסר לי שראש הממשלה מקבל עדכון ביטחוני שיכול לקחת כמה דקות

אמיר אוחנה:  אני מציע שאנחנו נצא להפסקה אבל נישאר, בבקשה, כאן, ואנחנו נחדש את הדיון מייד כשראש הממשלה יסיים

קריאה: - - -      

אמיר אוחנה: זה ראש הממשלה עושה את הכול

אמיר אוחנה:  כן, ראש הממשלה עושה את הכול, אז אנחנו יוצאים להפסקה

אמיר אוחנה:  נחדש מייד כשראש הממשלה יסיים ויעלה

אמיר אוחנה: אם כן, חברי הכנסת, אני מחדש את הישיבה, ואני מתכבד להזמין את ראש הממשלה לשאת את דברו

בנימין נתניהו: אדוני היושב-ראש, חברות וחברי הכנסת, השרות והשרים, אזרחי ישראל, אני בא עכשיו מאוגדה 98

בנימין נתניהו:  זוהי אחת מאוגדות המחץ של צבא ההגנה לישראל

בנימין נתניהו:  עוד בדרך, בכביש שמוליך לבסיס, אני רואה טור ארוך ארוך של מכוניות – לא על הכביש, על שטח ההפרדה – מכוניות שהוחנו שם על ידי המילואימניקים, שרבים מהם בכלל לא נקראו; הם הקפיצו את עצמם

בנימין נתניהו:  130% גיוס, אומר לי שם הקצין האחראי

בנימין נתניהו:  אני נכנס לבסיס, לקרון הפיקוד – קטן, צפוף, מאובזר, עם מסכים של מפות ותצ"אות של הרצועה

בנימין נתניהו:  פגשתי שם את מפקד האוגדה – אש בעיניים, קור רוח ואש הקרב יחדיו

בנימין נתניהו:  הוא והקצינים שלו, שישבו שם, סיפרו לי מה עבר עליהם

בנימין נתניהו:  באו לבסיס, הצטיידו, יצאו מייד, פשוט יצאו, חלק מהם בפרייבטים שלהם, הגיעו ליישובים של העוטף, ספגו מארבים, חברים נפלו, המשיכו להילחם, עוד חברים נפלו, המשיכו להילחם, הסתערו על האויב, חיסלו, לפעמים חוסלו

בנימין נתניהו:  פשוט סיפורי גבורה מדהימים

בנימין נתניהו:  ויושבים שם קצינים – יושב שם בחור בשם יובל, קצין מילואים, אבל הוא חי באוסטרליה, והוא היה בדרך לאוסטרליה, בחניית ביניים בסינגפור

בנימין נתניהו:  הוא שמע על הקרבות – הסתובב במקום, חזר לארץ, לבש מדים, והינה הוא שם בקרב

בנימין נתניהו:  היו שם אנשים מהגולן, אנשים מנס ציונה, ממודיעין, מהרצליה, מכל הארץ, אני אומר, סביב השולחן הזה

בנימין נתניהו:       ואני שומע את מפקד האוגדה, אש בעיניו, קור רוח ורוח קרב יחדיו, ואני שומע אותו, והוא אומר לי: ראש הממשלה, אנחנו נכונים, אנחנו מוכנים

בנימין נתניהו:  לא אפרט

בנימין נתניהו:  ואז אני שואל את הבחור בקצה, מהגולן: מה אתה אומר? ראש הממשלה, אנחנו חייבים להילחם ולהשמיד

בנימין נתניהו:  מה אתה אומר? להילחם

בנימין נתניהו:  מה אתה אומר? להילחם

בנימין נתניהו:  יושבת שם סגן אלוף פאני ממחקר ופיתוח, והיא אומרת לי: אני פאני, אני אם לארבעה ילדים, ואני אומרת שכדי שהילדים שלי יחיו במדינה הזאת אנחנו חייבים להשיב מלחמה שערה

בנימין נתניהו:  אני לא זוכר רוח קרב כזאת, והייתי בקרבות

בנימין נתניהו:  אפילו במלחמת יום הכיפורים – היה, היה, אבל אני לא זוכר אש כזאת סוחפת, גורפת, רותחת, מראשון המפקדים ועד אחרון החיילים, דרך אנשי המפקדה, דרך הנהגים

בנימין נתניהו:  לא זוכר דבר כזה

בנימין נתניהו:       זאת הרוח הייחודית שלנו

בנימין נתניהו:  הרוח הזאת מלכדת אותנו לאגרוף ברזל, וזהו האגרוף שינפץ את החמאס לרסיסים

בנימין נתניהו:  אחדות העם היא מכפיל כוח

בנימין נתניהו:  ממשלת החירום שאנחנו מקימים היום מתוך אחריות לאומית מעבירה מסר של כוח עצום, גם כלפי חוץ וגם כלפי פנים

בנימין נתניהו:  כלפי פנים – כי כולנו עומדים במערכה הזאת יחד

בנימין נתניהו:  אנחנו עומדים בה באחווה פנימית; לא רק באחווה – בערבות הדדית

בנימין נתניהו:  כשאנחנו אומרים "כל ישראל ערבים זה לזה", זה הביטוי החזק ביותר שאני זוכר לאמירה הזאת

בנימין נתניהו:      אנו מחבקים בעומק ליבנו את המשפחות שאיבדו את יקיריהן, משפחות החללים ומשפחות הנופלים והנרצחים, וכמובן גם את משפחות החטופים

בנימין נתניהו:  הכאב כל כך צורב, שנראה לפעמים שהוא כבד מנשוא, והיגון מאוד מאוד כבד, הוא מורגש בכל בית

בנימין נתניהו:  לכל המשפחות אנחנו שולחים חיבוק אוהב ותומך מעומק הלב

בנימין נתניהו:  אני מקבל עדכונים שוטפים מהאחראי שמיניתי לנושא החטופים, תת-אלוף במילואים גל הירש, שעומד בקשר רצוף עם בני המשפחות

בנימין נתניהו:  צריך לאתר אותם

בנימין נתניהו:  אנחנו עדיין עובדים על איתור

בנימין נתניהו:  אנחנו צריכים להביא עוד קצינים מיוחדים, מז"פים

בנימין נתניהו:  אנחנו מקבלים סיוע מחוץ לארץ לזהות גופות, לדעת מי חי, מי מת, מי חטוף

בנימין נתניהו:  לא נרפה מן המאמץ הזה, לא נרפה מהניסיון להשיב אותם הביתה

בנימין נתניהו:       בד בבד אנחנו מלוכדים באותה נחישות כבירה אל מול האויב הנתעב והרצחני הזה, וכמו יובל, לוחמינו הנפלאים בסדיר ובמילואים מתייצבים בהמוניהם לדגל

בנימין נתניהו:  רבים מהם מגיעים באמת מחוץ לארץ במטוסים מלאים, כי הם מבינים שזהו רגע של אמת

בנימין נתניהו:  זוהי באמת מלחמה על הבית, והיא חייבת להסתיים בדבר אחד – בניצחון מוחלט ובריסוק וחיסול החמאס, החמאס שהוא דאעש

בנימין נתניהו:  זהו מסר שהוא לא תעמולתי, הוא לא הסברתי – הוא פשוט אמת יצוקה: חמאס זה דאעש

בנימין נתניהו:      העולם, שהיה מזועזע מדאעש ומאל-קאעידה אחרי 11 בספטמבר, יצר קואליציה בין-לאומית כדי לחסל את הנגע הזה

בנימין נתניהו:  אף אחד לא אמר: בואו נלך להיפגש עם נציגי דאעש או אל-קאעידה

בנימין נתניהו:  אף אחד לא אמר: בואו ניתן להם נוכחות בארצנו

בנימין נתניהו:  ולכן אמרתי היום: אין נציגות כזאת

בנימין נתניהו:  לא נפגשים איתם

בנימין נתניהו:  ואם יש מדינות שמקיימות נוכחות שלהם – יסלקו אותן, להקיא אותן ממדינות העולם

בנימין נתניהו:  להקיא אותן, ומי שלא עושה את זה – להטיל עליו סנקציות

בנימין נתניהו:  זהו המסר של הכוח כלפי חוץ, העמידה המשותפת שמוקרנת מכאן, מכאן, מהאולם הזה, של הנהגת המדינה ושל העם, והיא מלמדת את דורשי רעתנו שאין בתוכנו פירוד, אין בתוכנו בקיעים, אין בתוכנו חולשה

בנימין נתניהו:  בדיוק להפך – כולנו בלי יוצא מן הכלל מודרכים על ידי מטרה אחת: למחוץ את הרשע, לדרוס את האכזריות, לחסל את הקנאות, לחסל את דאעש, לחסל את החמאס

בנימין נתניהו:  העולם כולו היה עד לזוועות המחרידות שביצעו הרוצחים הנתעבים, אותם "לוחמי" הג'יהאד – "לוחמים", הג'יהאד והחמאס – הזוועות שהם ביצעו ביישובינו, בבתינו

בנימין נתניהו:  והעולם מבין היום את הצורך למגר את מפלצת הדמים, שמייצגת ברבריות איומה

בנימין נתניהו:       מאז פרוץ המלחמה אני עומד בקשר הדוק עם נשיא ארצות הברית ג'ו ביידן ועם מנהיגי עולם נוספים – ראש ממשלת בריטניה, נשיא צרפת, קנצלר גרמניה, ראש ממשלת איטליה ורבים רבים אחרים

בנימין נתניהו:  נפגשתי הבוקר עם מזכיר המדינה האמריקני אנתוני בלינקן, שאגב, נשא נאום מרגש מאוד

בנימין נתניהו:  אני בטוח ששמעתם גם את הנאומים המרגשים של הנשיא ביידן, ואתם רואים את עומק ההזדהות שם עם המאבק שלנו, שהוא מאבק גם שלהם

בנימין נתניהו:  מחר אני איפגש עם שר ההגנה המדינה לויד אוסטין

בנימין נתניהו:       גייסנו לטובת מדינת ישראל תמיכה וסיוע חסרי תקדים, במילים ובמעשים, ואלה ילוו אותנו במשך המלחמה

בנימין נתניהו:  זה כולל נושאות מטוסים אמריקניות – צעד חשוב שמקרין למרחב – ורכבת אווירית של חימושים שעליה סיכמנו עם הנשיא ביידן

בנימין נתניהו:  במקביל ביקשתי להביא גם נשק פחות כבד מהרשימה המכובדת, אם צריך, כדי לפתור את הבעיה של כיתות הכוננות, ששמעתי עכשיו בוועדת חוץ וביטחון, ודנו בה אתמול בקבינט, כדי שתהיה הגנה ביישובים, ביו"ש, בכל מדינת ישראל

מאיר כהן: באופקים

בנימין נתניהו: בכל מקום

בנימין נתניהו:  בכל מקום

בנימין נתניהו:       חברי הכנסת, אזרחי ישראל, העם שלנו הוא מן העמים העתיקים בעולם, ובמשך אלפי שנות קיומו עמדנו באין-ספור מבחנים

בנימין נתניהו:  ידענו סבל, ידענו מכאוב יותר אולי מכל עם אחר, אבל מעולם לא נכנענו

בנימין נתניהו:  כוח הרצון ויכולת העמידה הם שמות נרדפים לעם ישראל

בנימין נתניהו:  גם במבחן הנוכחי נעמוד, הגם שהוא קשה מנשוא

בנימין נתניהו:  השבת של 7 באוקטובר תיחרת כיום ארור ושחור בתולדות העמים, ועבורנו, עם ישראל, זהו היום המחריד ביותר לעם היהודי מאז השואה, קודם כול בגלל הזוועות, הזוועות שמזכירות את אותן זוועות, וכן, גם בגלל הכאב, הכאב שחוצה את כל הציבור

בנימין נתניהו:  אני עוד לא פגשתי מישהו שלא מכיר מישהו, משפחה, קרובים שאיבדו את יקיריהם, מישהו שנרצח או נחטף או נעדר

בנימין נתניהו:       אני רוצה להגיד לכם, זה פוגש גם את סביבתי הקרובה: אחיין של יועצת שלי נחטף לעזה; יעקב, זיכרונו לברכה, שהיה נהג אהוב שלנו במשרד ראש הממשלה וליווה את משפחתי – הילדים שלי ושלו גדלו יחד, שיחקו יחד – הילד שלו, יונתן, שהוא קרא על שמו של אחי יוני, הוא בין הנרצחים

בנימין נתניהו:  ואין נחמה

בנימין נתניהו:  הבן של יעקב נאמן, זיכרונו לברכה, ד"ר איתן נאמן, רופא ילדים, אב לשבעה, נרצח גם הוא

בנימין נתניהו:  אני זוכר איך יעקב היה מציג אותו בפניי, באיזו גאווה, באיזו אהבה, אז לפחות הסבל הנורא הזה נחסך מיעקב

בנימין נתניהו:      עד לפני ימים אחדים אמרתי מידיעה אישית שהסבל הנורא ביותר הוא של הורים שקוברים את ילדיהם, ואני כבר לא אומר את זה

בנימין נתניהו:  אני כבר לא אומר את זה

בנימין נתניהו:  יש דרגות סבל אחרות בגיהינום הזה: ילדים שמול עיניהם רוצחים את הוריהם, והורים שמול עיניהם רוצחים את הילדים שלהם, וצעירים שמכניסים, דוחסים לחדר עם חומרי תבערה ושורפים אותם חיים, וכריתת הראשים והאונס והרצח, הזוועות

בנימין נתניהו:       אחיי ואחיותיי, הברירה שלפנינו חדה וברורה: טוב או רוע

בנימין נתניהו:  חיים או מוות

בנימין נתניהו:  אור או חושך

בנימין נתניהו:  ב-75 שנות עצמאותנו הפכנו את המדינה הנפלאה שלנו למגדלור של קדמה ותקווה

בנימין נתניהו:  ביד אחת בנינו את ארצנו, ביד השנייה הכנענו את אויבינו

בנימין נתניהו:  כך נעשה גם הפעם

בנימין נתניהו:  אור החיים יגבר על אפלת המוות, והאנושיות תגבר על הקנאות

בנימין נתניהו:  זה חשוב לעתיד האנושות

בנימין נתניהו:      חברות וחברי הכנסת, אני אמרתי לפני רגע שיש זוועות שמזכירות את ימי השואה, אבל איננו נמצאים בגטו ורשה; אנחנו נטועים עמוק באדמת המולדת, אדמת ישראל, אבל לקחי גטו ורשה לפני 80 שנה חקוקים בזיכרון הלאומי שלנו: לנוכח הצורר שביקש להשמיד, להרוג ולאבד, שני ארגוני מחתרת יהודיים, אחד של השמאל ואחד של הימין, לא השכילו להתאחד ברגע האמת

בנימין נתניהו:  כל אחד מהם התעקש לפעול בנפרד

בנימין נתניהו:  הסוף ידוע

בנימין נתניהו:  ייתכן שהסוף היה קבוע מראש, אבל לא ככה היינו צריכים להגיע אליו

בנימין נתניהו:       היום אנחנו עומדים בפני אותו צורר, ואני תמיד אמרתי וחזרתי ואמרתי, כל פעם שהיה פיגוע טרור, כל פעם שיצא מעשה רצח מהחמאס או מהארגונים האחרים, אמרתי שאותו רצח של משפחה במכונית או אוטובוס שמפוצץ – אמרתי: המקרה הפרטי הזה מלמד על המקרה הכללי

בנימין נתניהו:  לו רק יוכלו, ישמידו וירצחו כל אחד ואחת מאיתנו

בנימין נתניהו:  אז הכוונות – אותן כוונות, כמו הצורר

בנימין נתניהו:  אבל היום מול הצורר, כשהציווי הקדום "זכור את אשר עשה לך עמלק" מהדהד באוזנינו, היום אנחנו מאחדים כוחות, מאחדים כוחות כדי להבטיח את נצח ישראל

בנימין נתניהו:  יש לנו מדינה חזקה, יש לנו ממשלה חזקה, יש לנו עם חזק, יש לנו צבא חזק עם תודעת שליחות ועם דבקות במשימה, הן בחזית הן בעורף, יש לנו אמונה בדרך

בנימין נתניהו:  נילחם במלוא העוצמה במרצחים הארורים, באותן חיות טרף, נכריע אותם, נמחק אותם מעל פני האדמה, ובבוא הזמן נבנה מחדש את היישובים שחרבו, נשקם את עוטף עזה ונשיב אותו להיות חבל ארץ מפואר ומשגשג

בנימין נתניהו:      אני מבקש בשמכם, כל אחד ואחד מכם, לחזק מכאן את חיילינו ולוחמינו, את השוטרים והשוטרות, את המשרתים והמשרתות בכוחות הביטחון ובכוחות ההצלה והרפואה, את המתנדבים האין-סופיים בעם

בנימין נתניהו:  ואני מברך אתכם, אזרחי ישראל המופלאים

בנימין נתניהו:  אתם מרגשים אותי, אתם מרגשים את כולנו באהבת האמת שלכם לחיילים שלנו וללוחמים שלנו ובמעשי הגבורה והחסד שלכם

בנימין נתניהו:       ידידיי, עוד צפויים לנו ימים קשים, אבל לא נירתע ולא נוותר, חרב דוד הוצאה מהנדן וקשת יהונתן לא תיסוג לאחור

בנימין נתניהו:  אני בטוח שבמלחמת חרבות ברזל נצא חזקים יותר מאי פעם, כנאמר בספר משלי "ברזל בברזל יחד, ואיש יחד פני רעהו"

בנימין נתניהו:  יחד, בעזרת השם, נבטיח את הניצחון המוחלט

בנימין נתניהו:  תודה רבה

אמיר אוחנה: אדוני ראש הממשלה רוצה להציג את הצירוף של השרים?   

בנימין נתניהו: כן, אדוני היושב-ראש

אמיר אוחנה: וגם את ההכרזה לפי סעיף 40(ג)

בנימין נתניהו: בהתאם לסעיף 40(ג) לחוק-יסוד: הממשלה, אני מבקש להודיעכם שוועדת השרים לענייני ביטחון לאומי החליטה על נקיטת פעולות צבאיות משמעותיות מכוח הסמכות שניתנה לה בסעיפים 40(א) ו-40(א1) לחוק-יסוד: הממשלה, מיום 7 באוקטובר 2023 בשעה 06:00, בשל המלחמה שנכפתה על מדינת ישראל באמצעות מתקפת טרור רצחנית מרצועת עזה, ולאחר ששוכנעתי שהסמכות נדרשת בשל הטעמים של ביטחון המדינה, לרבות טעמי סודיות הכרוכים בהם

בנימין נתניהו:       אני מתכבד להודיע שהממשלה החליטה כדלקמן:      בהתאם לסעיף 15 לחוק-יסוד: הממשלה – לצרף לממשלה את חברי הכנסת הבאים כשרים ללא תיק: חבר הכנסת בני גנץ, חבר הכנסת גדעון סער, חבר הכנסת גדי איזנקוט, חבר הכנסת חילי טרופר וחברת הכנסת יפעת שאשא ביטון

בנימין נתניהו:       עוד החליטה הממשלה, בהתאם לסעיף 15 לחוק-יסוד: הממשלה, לצרף את חבר הכנסת אוריאל בוסו כשר נוסף בממשלה

בנימין נתניהו:       כמו כן החליטה הממשלה, בהתאם לסעיף 31(א) לחוק-יסוד: הממשלה, לשנות את חלוקת התפקידים בין השרים בממשלה ולמנות את השר אוריאל בוסו לשר הבריאות במקומו של השר משה ארבל, אשר ימשיך לכהן בתפקיד שר הפנים

בנימין נתניהו:       בהתאם לסעיפים 15 ו-31(א) לחוק-היסוד האמור מבקשת הממשלה את אישורה של הכנסת להחלטות אלה

אמיר אוחנה: אני מודה לראש הממשלה

אמיר אוחנה:  חברי הכנסת, נעבור עתה לדיון האישי בעניין צירופם של השרים לממשלה ועל חלוקת התפקידים בין השרים

אמיר אוחנה:  ראשון הדוברים – חבר הכנסת גדעון סער

אמיר אוחנה:  בבקשה

גדעון סער: אדוני היושב-ראש, כנסת נכבדה, "ביום שירות אני כמוט נחושת, כגוש ברזל בידי נפח ושמו ציון, חרשני כרצונך – מגל, גלגל חרושת, או חרב ופגיון", כתב ראש בית"ר זאב ז'בוטינסקי בבית הגיוס של הנדר הבית"רי

גדעון סער:  והיום אנחנו מתגייסים

גדעון סער:  התייצבנו כבר ביום הראשון לכונן ממשלת חירום

גדעון סער:  מהרגעים הראשונים של המתקפה אמרנו: ממשלת חירום, והפלנו מחיצות בתוך עמנו ברגע הקשה ביותר לישראל מאז מלחמת השחרור

גדעון סער:       נגע בזה גם ראש הממשלה, ואני מבקש לחדד

גדעון סער:  מה ההבדל בין המפלצות – העירו לי, אז אני לא משתמש בביטוי "חיות אדם", כי זה לא בקטגוריה של חיות – מה ההבדל בין המפלצות שפשטו על קיבוצי עוטף עזה, על שדרות, על אופקים, לבין הנאצים? הבדל אחד בלבד – יכולת

גדעון סער:  אם הייתה להם יכולת, זה הגורל שהם מייעדים לכל יהודי

גדעון סער:  החזון הגלוי שלהם הוא השמדת ישראל

גדעון סער:  יש עוד אדם אחד שזה לא ברור לו?     ודבר נוסף, שאמרתי מהיום הראשון – זאת מלחמה של איראן בישראל, כשהמהלך הראשון של מתקפת הפתע של חמאס הוא רק המהלך הראשון במערכה הזאת

גדעון סער:  אז כאשר אנחנו עומדים מול הסכנה הזאת, אנחנו לא נתגייס? אנחנו לא נתאחד? אנחנו נאמר: בלי ההוא ובלי הזה? אנחנו נמשיך במלחמות היהודים כשהאויב בשער, או אחרי השער כבר? לא למדנו דבר מההיסטוריה שלנו? אני גאה בזה שזאת ההחלטה שקיבלנו, חבריי ואני, ובעזרת השם, בכך אנחנו מרימים את רוחו של עם ישראל היוצא למלחמה נגד אויבינו, מחזקים אותו

גדעון סער:  אנחנו באמת מאוחדים, ואנחנו נעבוד ביחד, שכם אל שכם, לא זה מסיעה אחת וההוא מסיעה אחרת; כולנו יחד כאחים, כי אנשים אחים אנחנו, כמו שבחזית יילחמו ביחד הבנים שלנו, כמו שבעורף נשחטו ונקטלו אחינו ואחיותינו ללא הבדל בדעות שלהם, ברקע שלהם, בהשקפות שלהם

גדעון סער:  ובכך אנחנו גם תורמים מהניסיון שלנו, מהידע, מהיכולות, כדי להשביח את קבלת ההחלטות הקשות שיידרשו, ויידרשו החלטות קשות, מייסרות

גדעון סער:      זה יהיה הקבינט הביטחוני החמישי שאני משתתף בו

גדעון סער:  פעם שלישית כשר, ולפני כן פעמיים כמזכיר ממשלה בשתי ממשלות שונות

גדעון סער:  כמו בכל דבר, ניסיון יכול להוסיף המון

גדעון סער:  להחלטות קשות צריך גב רחב, בסיס לגיטימציה רחב, וזה מה שאנחנו עושים היום, אם הכנסת תאשר את הצעת ההחלטה

גדעון סער:  אני זכיתי להיות לפני למעלה מ-22 שנה מהאנשים שהקימו את ממשלת האחדות הלאומית בראשות אריאל שרון, שיצא לחומת מגן, שניצחה את האינתיפאדה השנייה ושהחזירה את השליטה המבצעית שלנו ביהודה ושומרון

גדעון סער:  אני רוצה לומר לכם – ואני זוכר את זה כאילו זה היה אתמול – הוא לא התעניין בתפקידים, לא בקווי היסוד ולא בהסכמים הקואליציוניים

גדעון סער:  הוא נתן לנו דירקטיבה אחת: תביאו ממשלת אחדות

גדעון סער:  ולא היה קל להקים אותה ולא היה קל לקיים אותה, אבל היא קמה, וביחד חוללנו את אותו המפנה באותם הימים

גדעון סער:  נכון, יותר קל לתמוך מבחוץ, אתה לא נושא בנטל הכבד מנשוא, והוא כבד מנשוא, של האחריות

גדעון סער:  נישא בו

גדעון סער:       לא ביקשנו דבר זולת להיות במוקדי קבלת ההחלטות, כדי שנוכל באמת להשתתף גם בנשיאה באחריות

גדעון סער:  כולנו, אני יכול להגיד שללא יוצא מן הכלל תמכנו

גדעון סער:  אבל למי שמוביל כוח, תמיד יש יותר אחריות, ואני, בני, מברך אותך על כך

גדעון סער:       יהיו ימים קשים

גדעון סער:  הימים הנוראיים שחווינו אינם מבשרים את תום הייסורים

גדעון סער:  יהיו עוד ייסורים

גדעון סער:  אבל אם נהיה מאוחדים, ואם נהיה נחושים, בידנו לסיים את המערכה הזאת על אף תנאי הפתיחה כשידינו על העליונה, ולהנחיל למפלצות הללו תבוסה מוחצת, והם חייבים להפסיד

גדעון סער:  אנחנו נחושים, ואנחנו מאוחדים, וביחד אנחנו גם חזקים

גדעון סער:  "עת צרה היא ליעקב וממנה יִוָשֵע"

יפעת שאשא ביטון: תודה רבה, חבר הכנסת גדעון סער

יפעת שאשא ביטון:  חבר הכנסת אחמד טיבי, בבקשה

יפעת שאשא ביטון:  שלוש דקות לרשותך, בבקשה

אחמד טיבי: גברתי היושבת-ראש, עת קשה היא היום

אחמד טיבי:  החל מהשבת האחרונה, כשהתחילו להגיע הידיעות על מעשי רצח מזוויעים מהדרום, התחלתי לקבל פניות ממשפחות יהודיות וגם ערביות על היקירים שנעדרים

אחמד טיבי:  המועקה הייתה קשה

אחמד טיבי:  האי-ידיעה, מה עלה בגורל היקירים, היא סבל רב, והסבל מתעצם כאשר מקבלים ידיעה שהיקיר נורה ונרצח

אחמד טיבי:  חלק מהנרצחים היו נשים, ילדים, קשישים ומשפחות שלמות

אחמד טיבי:  ואז התחילו להגיע השמות

אחמד טיבי:      התקשרתי למעוז ינון חברנו כדי לנחם אותו במות הוריו הקשישים, בלהה ויעקובי מנתיב העשרה, שנרצחו בשבת

אחמד טיבי:  איזה אדם, ואיזה משפחה אצילית והומנית

אחמד טיבי:  שלשום התקשרתי לדהאם זיאדנה מרהט, שאיבד קרוב משפחה בשבת וארבעה מבני משפחתו עדיין נעדרים, אבא ושלושת ילדיו

אחמד טיבי:  התקשרתי גם למוסא דראושה, שבנו עווד, פרמדיק, שהיה נעדר, היום דווח שנמצאה גופתו, אחרי, כפי שדווח, שנורה ונרצח על ידי חמושים מהחמאס

אחמד טיבי:  התקשרתי גם לחברי חוסאם זומלוט, השגריר בלונדון, שאיבד את שני בני דודתו, זינה בת הארבע ומוסטפא בן החמש בעזה

אחמד טיבי:       יש לומר, כאן ובכל מקום, כי רצח נשים, ילדים וקשישים וזוועות נגד אזרחים שהיו בדרום, ראויים להוקעה ללא היסוס, כך אמרתי גם למעוז שאיבד את שני הוריו

אחמד טיבי:  במוסר האנושי אין סלקטיביות

אחמד טיבי:  אין חצי מוסר

אחמד טיבי:  רצח ילדים הוא רצח ילדים

אחמד טיבי:  תמיד הוקענו ודחינו על הסף רצח אזרחים, ילדים ונשים פלסטינים

אחמד טיבי:  כפי שעשיתי בעבר – חבריי ואני – והיום ביתר שאת, אני אומר שהרציחות בדרום ראויות להוקעה ללא כחל ושרק

אחמד טיבי:  הזוועה הנפשעת כשנרצחים ילד פלסטיני או אישה או קשישה היא אותה זוועה מבחינתי כשנרצחים ילד או אישה או קשיש ישראלי, יהודי או ערבי

אחמד טיבי:  ולצערי, הפעם היו הרבה כאלו

אחמד טיבי:  כל אחד הוא עולם ומלואו

אחמד טיבי:  תפקידנו כמנהיגי ציבור בעת קשה ואסונית כזו היא לשמור על אחריות, שיקול דעת, ולהתרכז בכאב של היום ובתקווה של מחר

אחמד טיבי:      זה המקום לומר מילה טובה לצוותים הרפואיים, רופאים ורופאות, אחים ואחיות, לפרמדיקים, ולכל העוסקים במלאכת הצלת החיים

אחמד טיבי:       מכאן אני מבקש להודות לציבור הערבי, שלמרות האובדן הקשה – 16 נרצחים ושבעה נעדרים ונעדרות – הוא מגלה אחריות ושיקול דעת, למרות הכאב והחרדה, ולא נגרר להסתה של השר בן גביר, שרוצה לדחוף למה שהוא כינה "שומר חומות 2"

אחמד טיבי:  אנחנו לא שם ולא רוצים להיות שם, כי האחריות שלנו היא לשמור על הציבור הערבי, (אומר בערבית: להגן על הקהל שלנו,) לגונן עליו, כדי שאנשים כמוהו לא יפגעו בצעירים שלנו, ולא יעשו מאיתנו שעיר לעזאזל מול הביקורת הציבורית כנגד ממשלת המחדל, שהפקירה את האזרחים

אחמד טיבי:  היא הפקירה אותנו שנה שלמה בשנה האחרונה, והפקירה את כלל הציבור ללא ביטחון, והשאירה אותם למות לבד

אחמד טיבי:      שמעתי את דבריה החזקים והאמיצים של הצעירה הנפלאה מקיבוץ בארי, שפורסמו ברשת, שניצלה מהתופת

אחמד טיבי:  היא אמרה כי נקמה בעזה היא לא הפתרון

אחמד טיבי:  אני שמח, אחותי, שניצלת, ואני גאה בדברים האמיצים וההומניים שהיא אמרה, והוסיפה שהפסקת חשמל, מים ומזון היא עונש קולקטיבי, וחלק מהבעיה ולא הפתרון

אחמד טיבי:  ולהצבעה - - -      

יפעת שאשא ביטון: בבקשה להתכנס לסיום

אחמד טיבי: אני אסיים

אחמד טיבי:  הממשלה הזאת היא ממשלת מחדל שאחראית לאסון הנורא הזה

אחמד טיבי:  וממשלה זו, בראשות נתניהו, בן גביר וסמוטריץ', לא הייתה ראויה לאמון אף לא יום אחד - -      

צבי ידידיה סוכות: - - - חמאס - - -     

אחמד טיבי: - - ואינה ראויה לאמון או תמיכה כיום, בגלל צירוף עוד כמה שרים לצד בן גביר וצבי סוכות

צבי ידידיה סוכות: - - -      

אחמד טיבי: אנחנו עם הציבור, אבל נגד הממשלה

אחמד טיבי:  זו העת לשיתוף פעולה אזרחי כדי לשמור על גחלת התקווה

אחמד טיבי:  הדרך שלנו היא הדרך השלישית, של השלום, הצדק וסיום הסכסוך

אחמד טיבי:  די למלחמה

יפעת שאשא ביטון: תודה רבה, חבר הכנסת אחמד טיבי

יפעת שאשא ביטון:  יעלה חבר הכנסת גלעד קריב, בבקשה

יפעת שאשא ביטון:  שלוש דקות לרשותך, בבקשה

גלעד קריב: גברתי היושבת-ראש, מכובדיי השרים, עמיתיי חברי וחברות הכנסת, "על כן ציון במר תבכה, וירושלים תיתן קולה

גלעד קריב:  ליבי ליבי על חלליהם, מעיי מעיי על חלליהם"

גלעד קריב:  ליבנו על חללינו, ומעינו על החטופים והשבויים

גלעד קריב:       כפי שהודיעה יושבת-ראש מפלגת העבודה בישיבת הסיעה, בתום הדיון נצביע בעד המינויים של חמשת שרי ושרות חברי וחברות המחנה הממלכתי

גלעד קריב:  נעשה זאת מתוך אמונה שבשעה הקשה והמסוכנת הזו עדיף למדינת ישראל שסביב שולחן מקבלי ההחלטות ישבו אנשים עתירי ניסיון ובעלי שיקול דעת, ראייה מפוקחת של האתגרים הניצבים בפנינו, ויכולת להבחין בין אינטרסים לאומיים לבין שיקולים פוליטיים קצרי טווח, ובין מדיניות אחראית לחזונות משיחיים

גלעד קריב:      אבל גם בעת הזו חשוב להדגיש את חשיבותה של האופוזיציה

גלעד קריב:  אופוזיציה אחראית וממלכתית, המעניקה גיבוי למהלכים הנדרשים למען ביטחונה של מדינת ישראל אך יודעת גם להשמיע ביקורת בעת הצורך, לתפקד כשומרת סף ציבורית ולהפנות זרקור אל עבר כל הדורש טיפול

גלעד קריב:  זהו אחד ההבדלים בינינו לבין ארגון המרצחים שקם עלינו

גלעד קריב:  ההבדל בין חברה פתוחה, המחויבת לערכים דמוקרטיים גם בעת צרה, לבין תפיסת עולם פונדמנטליסטית ועריצה; בין מדינה ששלטון החוק הוא חלק מעוצמתה ומחוסנה הלאומי, לבין ארגון שדוגל באלימות ברברית; בין חברה המחויבת לשמור על דרכה גם בשעת לחימה, לבין חברה מעוותת, המתירה לאנשיה להפוך לחיות אדם

גלעד קריב:       עמיתיי חברי הכנסת, הקשבתי בקשב להודעתו של ראש הממשלה ולהתחייבותו לשיקום יישובי עוטף עזה

גלעד קריב:  התחייבות זו, ממש בדומה להתחייבות לפעול להשבת החטופים, אינה יכולה להמתין לסיום הלחימה, ואני קורא לממשלת ישראל להקים כבר בישיבתה הקרובה מינהלת לאומית לשיקום יישובי עוטף עזה, שתחל כבר עכשיו בהכנות הנדרשות

גלעד קריב:  הקמת המינהלת הזאת – שמעתי, קראתי את דבריך החשובים, השר גולדקנופ; אני קורא, שוב, להקמת מינהלת ממשלתית לא רק בתחום השיכון

גלעד קריב:  הקמת המינהלת תעביר מסר ברור לאויבינו ומסר של תקווה ותמיכה לתושבי עוטף עזה עצמם, אנשי הקיבוצים, המושבים, היישובים והערים

גלעד קריב:       בשתי היממות האחרונות – ובכך אסיים – בדומה לרבים מן העמיתים והעמיתות שכאן במליאה, פקדתי את טקסי הלוויה והקבורה של חללי צה"ל ושל אזרחים צעירים ותמימים

גלעד קריב:  צפיתי בדמעות במאות החברים והחברות שהתקבצו בבתי העלמין, האזנתי לדברי ההספד והפרידה שלהם מחבריהם ללימודים, לתנועות הנוער, לשנות השירות והמכינות ולשירות הצבאי, ושוב נזכרתי כמה יפה, אמיץ, נדיב וחכם הדור של הילדים שלנו, הדור שירפא את פצעיה של הארץ הזאת ויתקן את אשר אנחנו קלקלנו

גלעד קריב:  ה' עוז לעמו ייתן, ה' יברך את עמו בשלום

גלעד קריב:  תודה רבה

יפעת שאשא ביטון: תודה רבה, חבר הכנסת גלעד קריב

יפעת שאשא ביטון:  חברת הכנסת נעמה לזימי, בבקשה

נעמה לזימי: זה האסון הכי נורא, הכי גדול, שידעה מדינת ישראל

נעמה לזימי:  ארגון הטרור הרצחני לא בחל בכלום, הוא טבח בכול: בתינוקות, בילדים, בנשים, במבוגרים, בחיילים, במשפחות, באנשים טובים, במלח הארץ

נעמה לזימי:  העוטף, הדרום, החיילים, גדוד 13 – והיום קברנו בן משפחה, דור לזימי, שנרצח שם עם כל חבריו – כיתות הכוננות, הגיבורים, הגיבורים שלנו, שבזכותם אנחנו כאן

נעמה לזימי:       אני קוראת ברגע הזה – בואו נתגייס כמדינה, נשקם את שנהרס ונייצר ודאות, שמשמעותה אחריות

נעמה לזימי:  ניתן גב לכל מהלך למען ניצחון ישראל

נעמה לזימי:  אני אומרת את זה בשם כל המפלגה שלי

נעמה לזימי:  ואני רוצה להגיד שהחוסן הלאומי עומד על העוצמה הצבאית אך לא פחות – על העוצמה החברתית

נעמה לזימי:  אני מבקשת וקוראת לכם, וכמה שיותר מהר, להסדיר עבור המפונים את כל הצרכים

נעמה לזימי:  הסדרת המלונות והשהות – הם יצאו מתופת, אין להם בתים לחזור אליהם, הם צריכים ודאות; הפיצויים, ולא לעג לרש, פיצויים שאפשר שייתנו אוויר, את שיקום המערכות

נעמה לזימי:  עלינו לעשות תיקון גדול

נעמה לזימי:  שהחטופים יחזרו במהרה, יהי זכר הנופלים והנרצחים ברוך, אמן

נעמה לזימי:       אני אסיים בציטוט של ברל כצנלסון, שעל שמו נקרא קיבוץ בארי: הבניין שלנו הוא לא בניין אבנים אלא בניין לבבות

נעמה לזימי:  ובעת הזאת אני רוצה להגיד תודה לעם ישראל, על שהיה במקום שהמדינה לא הייתה בו בימים האלה

נעמה לזימי:  עם ישראל חי, אנחנו ננצח

יפעת שאשא ביטון: תודה רבה, חברת הכנסת נעמה לזימי

יפעת שאשא ביטון:  חבר הכנסת אלעזר שטרן, בבקשה

אלעזר שטרן: גברתי היושבת בראש, עמיתיי חברי הכנסת, כמו שכבר נאמר פה, שעה קשה, הכי קשה שידעה מדינת ישראל מאז שהיא נוסדה

אלעזר שטרן:  אני רוצה לברך מעומק הלב את חברי בני גנץ, כמוביל המהלך, ודאי את גדי איזנקוט, את שאר החברים

אלעזר שטרן:  גם אני הייתי היום, גם באוגדה 98, גם בבתי אבלים, גם עם משפחות שכולות, כמו שאני מקווה שכולנו עושים בימים האחרונים

אלעזר שטרן:  אם יש קמצוץ של הקלה, שמפקדים אומרים לי היום – ואם ראש הממשלה ציין, גם באוגדה 98: עכשיו אנחנו נוכל יותר להזדהות עם המשימות שנקבל

אלעזר שטרן:  אותם – נחושים

אלעזר שטרן:       זה אומר שני דברים, צריך להגיד את האמת – על המצטרפים ולא פחות גם על מי שהיה שם קודם

אלעזר שטרן:  זה לא עת למחלוקות, גם זה יגיע, אבל זה לא סוד

אלעזר שטרן:  אני הייתי בעד המהלך הזה, אני בעד המהלך הזה, ואני מברך עליו מעומק הלב, וגם, הלילה ישנתי קצת יותר טוב

אלעזר שטרן:  אני באמת מקווה שההצטרפות הזאת גם תוביל, כמו שכבר נאמר פה בראיונות, לכך שגם ראש הממשלה יבין שהצירוף של יש עתיד הוא עניין חשוב

אלעזר שטרן:  ויכול להיות שגם הוא – לא יכול להיות; גם הוא צריך לחשוב איך הממשלה הענקית הזאת, ואנשים שהם חלק ממנה שיכולים אולי גם לעשות לא תועלת אלא להפך – יכול להיות שצריך לקבל גם החלטות כאלה

אלעזר שטרן:  גם הוא, לא רק אנחנו

אלעזר שטרן:  אבל גם אנחנו

אלעזר שטרן:  אני באמת מקווה שהיכולות שמצטרפות לממשלה ורוח העם הזאת ידעו לטפל נכון בהחלטות הקשות שעוד נכונו לנו, בשיקום, בבניית היישובים וכמובן בחטופים ובבני משפחותיהם

אלעזר שטרן:       "אבינו שבשמיים, צור ישראל וגואלו, ברך את מדינת ישראל, ראשית צמיחת גאולתנו

אלעזר שטרן:  הגן עליה באברת חסדך ופרוס עליה סוכת שלומך, ושלח אורך ואמיתך לראשיה, שריה ויועציה - - - חזק את ידי מגיני ארץ קודשנו, והנחילם אלוהינו ישועה, ועטרת ניצחון תעטרם, ונתת שלום בארץ ושמחת עולם ליושביה"

אלעזר שטרן:  "חזק את ידי מגיני ארץ קודשנו" – ואני מאמין באמונה שלמה שיבואו ימים ותהיה "שמחת עולם ליושביה"

אלעזר שטרן:       אני מבקש לסיים בחיזוק המשפחות השכולות, משפחות הנעדרים

אלעזר שטרן:  בביקורים אצלכם באמת נשבר הלב מצד אחד, ומצד שני אנחנו גם שואבים כוח

אלעזר שטרן:  מי ייתן ונדע גם להמציא לכם נחמה, לפחות קמצוץ של נחמה

אלעזר שטרן:  תודה

אמיר אוחנה: תודה לחבר הכנסת שטרן

אמיר אוחנה:  חבר הכנסת איימן עודה, אחרון הדוברים

אמיר אוחנה:  לאחר מכן נעבור להצבעה

איימן עודה: עמיתיי חברי הכנסת, הלב שלי קרוע למראה משפחות שאיבדו את היקר מכול, שאיבדו את בניהן

איימן עודה:  ליבי עם המשפחות הללו

איימן עודה:  יש לי חברים אישיים שנהרגו ומשפחות שאיבדו את בניהן

איימן עודה:  יצרתי קשר עם כולם ושמעתי את כאבם

איימן עודה:  אין שום דבר בעולם, ולא הכיבוש הארור, שמצדיק פגיעה בחפים מפשע

איימן עודה:  אין שום דבר בעולם שמצדיק כהוא זה פגיעה בבן אדם שהוא אזרח, בבן אדם חף מפשע

איימן עודה:  תמיד התנגדתי ואמשיך להתנגד בכל רמ"ח איבריי לפגיעה באזרחים

איימן עודה:  תמיד צריך להוציא את כל האזרחים, את כל האזרחים – יהודים, ערבים, פלסטינים – את כל האזרחים בעולם ממעגל האימה, ממעגל הרצח, ממעגל המלחמות

איימן עודה:       אני רוצה להביע הערכה עמוקה לאזרחי המדינה, ערבים ויהודים כאחד, על ההתנהגות האחראית

איימן עודה:  אני רוצה להביע הערכה לאזרחים הערבים והיהודים בערים המעורבות על ההתנהגות האחראית למופת

איימן עודה:  אני עובר בעירי חיפה ונפגש עם ערבים ויהודים בחיפה, ואני רואה במו עיניי את האחריות העמוקה של כל האזרחים

איימן עודה:       אני רוצה להביע הערכה לצוותי הרפואה, היהודים והערבים כאחד, שברגע הזה עובדים ביחד למרות הכול

איימן עודה:  זוהי הדרך הנכונה

איימן עודה:  חברי הכנסת וחברות הכנסת, מזה חמישה ימים אני שומע את המילה "נקמה" – זו לא הדרך, זו לא הדרך

איימן עודה:  אנחנו האזרחים הערבים רואים את שני הצדדים ורואים תמונות משני הצדדים

טלי גוטליב: נקמה בחמאס

איימן עודה: אני רואה טף פלסטינים - -       

טלי גוטליב: הם טבחו בילדים שלנו ובנשים שלנו

טלי גוטליב:  נקמה בחמאס

טלי גוטליב:  נקמה בחמאס

איימן עודה: 
- - אני רואה זקנות פלסטיניות שנהרגות, אני רואה את שני הצדדים

איימן עודה:  זו לא הדרך

טלי גוטליב: עכשיו

טלי גוטליב:  עכשיו

לימור סון הר-מלך: איך אתה יכול להשוות?     

אופיר כץ: נקמה ורק נקמה - - - לא תהיה פה

טלי גוטליב: נקמה בחמאס

לימור סון הר-מלך: איך אתה יכול להשוות?     

איימן עודה: עוד סבב ועוד סבב – זו לא הדרך

אופיר כץ: זו הדרך, נקמה

איימן עודה: יש דרך אחרת, והיא אופק מדיני למען השלום, רק השלום

אופיר כץ: נקמה, ואנחנו ננקום בהם

קטי קטרין שטרית: איך אתה יכול להשוות? תתבייש לך

איימן עודה: רק השלום

איימן עודה:  עוד פעם, רק השלום

אמיר אוחנה: תם הזמן

איימן עודה: מאה פעמים: רק השלום יביא ביטחון ויביא זכויות לשני העמים

איימן עודה:  ביטחון לכולם

איימן עודה:  אין דרך אחרת

קריאות: - - -     

אמיר אוחנה: חבר הכנסת עודה, תם הזמן

טלי גוטליב: הם טבחו בנשים וילדים - - -     

איימן עודה:  אנחנו בסיעת חד"ש-תע"ל נצביע נגד, כי אין אופק מדיני לשלום בממשלה הזו

איימן עודה:  תודה

קריאות: - - - 

אופיר כץ: רק נקמה

אופיר כץ:  רק נקמה, ואנחנו ננקום בהם

קטי קטרין שטרית: הם שרפו ילדים, הם שרפו ילדים

אמיר אוחנה: מטעם הממשלה יסכם השר מיקי זוהר

אמיר אוחנה:  לאחר מכן נעבור להצבעות

קריאות:  - - -     

קטי קטרין שטרית: איך אפשר להשוות בכלל

אמיר אוחנה: השר זוהר מסכם מטעם הממשלה, לאחר מכן אנחנו מצביעים

לימור סון הר-מלך: זה דאעש, תתבייש לך

קטי קטרין שטרית: - - - גם אתכם יהרגו

טלי גוטליב: מה יש לו להגיד?     

קריאות:  - - -     

מכלוף מיקי זוהר: חבריי חברי הכנסת, חברות הכנסת, אדוני היושב-ראש, אני מבקש לומר שהרגע הזה הוא רגע שאף אחד או אחת מאיתנו ואף אחד או אחת מאזרחי ישראל לא ישכחו

מכלוף מיקי זוהר:  זה רגע שבו עם ישראל מתאחד יחד לנצח את אויביו ולהביא לעם ישראל כולו שקט, ולנצח במלחמה הזו אפשר רק ביחד

מכלוף מיקי זוהר:      אני רוצה להודות לכל מי שגילה את האחריות וראה את זה כמשימה לאומית חשובה

מכלוף מיקי זוהר:  בני גנץ, גדעון סער, גדי איזנקוט, אני אומר לכם תודה אישית

מכלוף מיקי זוהר:  קיבלתם החלטה אמיצה, חשובה, שעם ישראל יזכור אותה לעוד הרבה מאוד שנים קדימה

מכלוף מיקי זוהר:  ולכולנו פה בבית הזה אני אומר: עת לאחדות, עת לאהבת חינם על חשבון שנאת החינם

מכלוף מיקי זוהר:  כי אהבת החינם היא זו שתעזור לעם הזה לנצח, ושנאת החינם תעשה בדיוק את ההפך

מכלוף מיקי זוהר:  עת לאהבת חינם בינינו, ובעזרת השם, עת לניצחון במלחמה

מכלוף מיקי זוהר:  תודה

אמיר אוחנה: תודה לשר זוהר

אמיר אוחנה:  חברי הכנסת אנחנו עוברים להצבעות, אנא שבו במקומותיכם

אמיר אוחנה:  חברות וחברי הכנסת, ההצבעות יהיו אלקטרוניות, אנא שבו במקומותיכם

אמיר אוחנה:  יתקיימו כעת שתי הצבעות: ההצבעה הראשונה על צירופם של חברי הכנסת גנץ, סער, איזנקוט, טרופר ושאשא ביטון כשרים בממשלה

אמיר אוחנה:  ההצבעה השנייה תהיה על צירופו של חבר הכנסת אוריאל בוסו כשר בממשלה ועל שינוי חלוקת התפקידים בין השרים

אמיר אוחנה:      אם כן, אנחנו נצביע כעת על צירופם של השרים גנץ, סער, איזנקוט, טרופר ושאשא ביטון

אמיר אוחנה:  רבותיי, הצבעה

אמיר אוחנה: בעד הודעת הממשלה – 66 

אמיר אוחנה: נמנעים – אין 

אמיר אוחנה:  66 בעד, ארבעה נגד

אמיר אוחנה:  אני מוסיף גם את קולו של חבר הכנסת דרעי לפרוטוקול וגם את קולו של חבר הכנסת גנץ – החל מעוד כמה דקות השר גנץ – ואני קובע כי ההצעה התקבלה

אמיר אוחנה:      אנחנו נצביע כעת על צירופו של חבר הכנסת בוסו לממשלה ועל שינוי חלוקת התפקידים בין השרים

אמיר אוחנה:  הצבעה

אמיר אוחנה: בעד הודעת הממשלה – 65 

אמיר אוחנה: נמנעים – אין 

אמיר אוחנה:  65 בעד, אין מתנגדים, אין נמנעים

אמיר אוחנה:  אני קובע כי גם הצעה זו התקבלה

אמיר אוחנה: אנחנו נעבור כעת להצהרת האמונים של השרים

אמיר אוחנה:  ראשון יעלה לדוכן השר בנימין גנץ, בבקשה

בנימין מינץ: אני, בנימין גנץ, בן נחום ומלכה, זכרם לברכה, ניצולי השואה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

בנימין מינץ:  אנחנו נעשה – האויב ישמע

בנימין מינץ:       (חותם על ההצהרה)     

אמיר אוחנה: תודה רבה לשר גנץ

אמיר אוחנה:       השר גדעון סער, בבקשה

גדעון סער: אני, גדעון סער, בן שמואל סרג'יו וברוריה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

גדעון סער:      (חותם על ההצהרה)     

אמיר אוחנה: כעת יעלה ויבוא השר איזנקוט, בבקשה

גדי איזנקוט: אני, גדי איזנקוט, בן מאיר, זכרו לברכה, ואסתר, תיבדל לחיים, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

גדי איזנקוט:       (חותם על ההצהרה)     

אמיר אוחנה: תודה לשר איזנקוט

אמיר אוחנה:       יעלה ויבוא השר חילי טרופר

חילי טרופר: אני, חילי טרופר, בן דניאל ופייגי, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

חילי טרופר:       (חותם על ההצהרה)     

אמיר אוחנה: תודה לשר טרופר

אמיר אוחנה:       תעלה ותבוא השרה יפעת שאשא ביטון

יפעת שאשא ביטון: אני, יפעת שאשא ביטון, בת משה דוד ורחל, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת

יפעת שאשא ביטון:       (חותמת על ההצהרה)     

אמיר אוחנה: תודה לשרה שאשא ביטון

אמיר אוחנה:       יעלה ויבוא השר אוריאל בוסו

אוריאל בוסו: אני, אוריאל מנחם בוסו, בן הרב ניסים והרבנית חפציבה, שיחיו לאורך ימים טובים וארוכים, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

אוריאל בוסו:       (חותם על ההצהרה)     

קריאה: בהצלחה, אוריאל

אמיר אוחנה: תודה לשר בוסו

אמיר אוחנה: אני מזמין כעת את חבר הכנסת אופיר כץ, יושב-ראש ועדת הכנסת, למסור הודעה מטעם ועדת הכנסת

אמיר אוחנה:  בבקשה

אמיר אוחנה:       נכבדיי, אנא הואילו לאפשר לחבר הכנסת כץ לעלות לדוכן

אמיר אוחנה:  בבקשה

): אדוני היושב-ראש, חבריי השרים, גם אני כמובן מברך על הקמת הממשלה, על האחדות

):  אני רוצה לענות לחבר הכנסת איימן עודה, שעלה פה קודם וחושש מאוד מהנקמה שבוא תבוא

):  במהלך ניחומי האבלים שכולנו משתתפים בהם, אמר לי שלשום, כשניחמתי את משפחת בוני מעפולה – נעמה ז"ל, חיילת, נרצחה – הוא אמר לי: אנחנו לא מוסריים בזה שהיינו מוסריים מדי, והיום אנחנו משלמים את המחיר

):  אז טוב שגם ראש הממשלה העלה את המילה "נקמה"

):  ואלו שאיימן עודה דואג להם שם בעזה – יש לו סיבה טובה לדאגה, כי הפעם אנחנו באמת נשתמש בנקמה

):  כי התמונות והסרטונים שראינו ראויים לנקמה

):  ואני רוצה לחזור על דבריך, אדוני היושב-ראש, שאמרת את המכנה המשותף בכל ניחומי האבלים שלנו – שכל המשפחות דורשות לחסל אותם, לגמור אותם, שלא תישאר יותר המילה "חמאס"

):       אדוני היושב-ראש, אני רוצה לעדכן על שינויים בוועדות השונות בעקבות הקמת הממשלה

):        בוועדת החוץ והביטחון, במקום חבר הכנסת גדי איזנקוט יכהן חבר הכנסת מיכאל ביטון; במקום חבר הכנסת גדעון סער יכהן חבר הכנסת זאב אלקין; במקום חבר הכנסת בני גנץ, שכיהן כממלא מקום קבוע, יכהן חבר הכנסת מתן כהנא; במקום חבר הכנסת זאב אלקין, שכיהן כממלא מקום קבוע, תכהן חברת הכנסת שרן השכל

):       בוועדת החינוך, התרבות והספורט, במקום חברת הכנסת יפעת שאשא ביטון תכהן חברת הכנסת השכל

):       בוועדת הבריאות, במקום חבר הכנסת חילי טרופר תכהן חברת הכנסת פנינה תמנו שטה

):       אבקש להודיע שגם מטעם ש"ס, בוועדת הבריאות, במקום חבר הכנסת אוריאל בוסו יכהן חבר הכנסת יונתן משריקי

):       בוועדת החוקה, חוק ומשפט, במקום חבר הכנסת יונתן משריקי יכהן חבר הכנסת בצלאל

):       בוועדת הכספים, במקום חבר הכנסת משריקי יכהן חבר הכנסת סימון מושיאשוילי

):  תודה

אמיר אוחנה: חברי הכנסת, תם סדר-היום

אמיר אוחנה:  הישיבה הבאה תתקיים ביום שני א' בחשוון התשפ"ד, 16 באוקטובר 2023, בשעה 16:00

אמיר אוחנה:  ה' עוז לעמו ייתן, ה' יברך את עמו בשלום

אמיר אוחנה:  ישיבה זו נעולה